सीए स्टूडेंट के बीच हुआ शह व मात का खेल
शतरंज स्पर्धा में 40 ने लिया भाग, तीन घंटे चले खेल में रजत मेहता पहले व वैभव दूसरे स्थान पर रहे
यूथ फेस्टिवल
सीए स्टूडेंट का यूथ फेस्टिवल चल रहा है। शनिवार को शतरंज स्पर्धा हुई। इसमें 40 स्टूडेंट शामिल हुए। तीन घंटे तक चले शह और मात के खेल में रजत मेहता ने पहला मुकाम पाया। वहीं अजय जैन दूसरे और वैभव पितलिया तीसरे स्थान पर रहे। सिकासा और आईसीएआई की रतलाम ब्रांच के संयुक्त तत्वावधान में आयोजित स्पर्धा का संचालन शगुन बडज़ात्या, ऋषभ राठी, अमित जैन, हर्षित पितलिया द्वारा किया गया। मोहित श्रीमाल के नेतृत्व में स्टूडेंट ने बढ़-चढ़कर हिस्सा लिया। आशीष गांधी, प्रमोद नाहर, अर्पित पटवा, अनूप कोठारी, अर्पित शर्मा आदि मौजूद थे।
क्रिकेट स्पर्धा आज
ऋषभ राठी एवं शगुन बडज़ात्या ने बताया रविवार को क्रिकेट स्पर्धा होगी। गुरु तेग बहादुर एकेडमी के ग्राउंड में यह सुबह 8.30 बजे होगी
यूथ फेस्टिवल के तहत शतरंज स्पर्धा के सेमीफाइनल में चाल चलते स्टूडेंट।
hin_Deva hin_Deva kas_Deva hin_Deva mar_Deva hin_Deva bho_Deva